CELEX: 62008CN0133
Language: et
Date: 2008-04-02 00:00:00
Title: Kohtuasi C-133/08: Eelotsusetaotlus, mille esitas Hoge Raad der Nederlanden 2. aprill 2008 — Intercontainer Interfrigo (ICF) SC versus Balkenende Oosthuizen BV ja MIC Operations BV

21.6.2008   
            
            
               ET
            
            
               Euroopa Liidu Teataja
            
            
               C 158/10
            
         Eelotsusetaotlus, mille esitas Hoge Raad der Nederlanden 2. aprill 2008 — Intercontainer Interfrigo (ICF) SC versus Balkenende Oosthuizen BV ja MIC Operations BV
   (Kohtuasi C-133/08)
   (2008/C 158/15)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden (Madalmaad)
   Põhikohtuasja pooled
   
      Kassatsioonkaebuse esitaja: Intercontainer Interfrigo (ICF) SC
   
      Vastustajad kassatsioonimenetluses: Balkenende Oosthuizen BV ja MIC Operations BV
   Eelotsuse küsimused
   
               a)
            
            
               Kas 1980. aasta konventsiooni (1) artikli 4 lõiget 4 tuleb tõlgendada nii, et see säte puudutab ainult ühe reisi kohta sõlmitud tšarterlepinguid ja muud liiki tšarterlepingutele see säte ei laiene?
            
         
               b)
            
            
               Juhul kui küsimusele a vastatakse jaatavalt, siis kas 1980. aasta konventsiooni artikli 4 lõiget 4 tuleb tõlgendada nii, et kui muud liiki tšarterlepingute esemeks on ka kaubavedu, kuuluvad need lepingud kaubaveo osas selle sätte kohaldamisalasse ja ülejäänud osale kohaldatav õigus määratakse 1980. aasta konventsiooni artikli 4 lõike 2 alusel?
            
         
               c)
            
            
               Juhul kui küsimusele b vastatakse jaatavalt, siis millisest viidatud õigussüsteemist tuleb lähtuda lepingust tuleneva nõude aegumisele viitamise puhul?
            
         
               d)
            
            
               Kui lepingu põhieesmärgiks on kaubavedu, kas siis tuleb küsimuses b viidatud jaotus jätta tähelepanuta ja kõigile lepingu osadele kohaldada 1980. aasta konventsiooni artikli 4 lõike 4 alusel kohaldatavat õigust?
               Eelotsusetaotluse punkti 3.6 alapunktis ii esitatud põhjenduse kohta:
            
         
               e)
            
            
               Kas 1980. aasta konventsiooni artikli 4 lõike 4 teises lauses esitatud erinormi tuleb tõlgendada nii, et artikli 4 lõigetes 2, 3 ja 4 esitatud eeldused ei kehti enam siis, kui kõigist asjaoludest tuleneb, et viidatud lõigete kohased teatud riigiga seose tekkimist puudutavad tingimused ei loo tegelikku seost teise riigiga või ka juba siis, kui põhiline osa seostest viitab teisele riigile?
            
         
      (1)  19. juunil 1980. aastal Roomas allakirjutamiseks avatud lepinguliste kohustuste suhtes kohaldatava õiguse konventioon.